Thomas Lamont
Thomas Gulielmus Lamont minor (Thomas William Lamont, Jr.; 1870–1948) fuit argentarius Americanus. Natus est in vico Claverack in Novo Eboraco. Factus est baccalaureatus artium apud Collegium Harvardianum anno 1892. Conflavit pecuniam et Universitati Harvardianae largitus est multa dona, in eo numero Bibliothecam Lamont. Post annum 1910, factus est Societatis J. P. Morgan & Co. particeps. Anno 1919, fuit delegatus C. F. A. apud Deliberationem de pace componenda Lutetiae facta. Lamont obiit in vico Boca Grande in Florida. Corliss Lamont, filius, philosophiae professor apud Universitatem Columbianam, ardenter bona communia habuit. Thomas Stilwell Lamont, alter filius, fuit Societatis Morgan Guaranty Trust vice praeses et Collegii Harvardiani socius. Ned Lamont, pronepos, Factionis Democraticae socius, munus reipublicae senatoris Connecticutensis improspere anno 2006 petivit.